Folketing
2008-04-17

Det er fint nok, og det gør vi så, for jeg mener, at det her lovforslag er en implementering af et direktiv, og der er en bred kreds af mennesker bag ved. Og så er der så lidt uoverensstemmelser om, hvor meget efteruddannelse vi skal give. Og så er der en uoverensstemmelse om, hvorvidt man nu skal til at kræve - hvad hedder det nu? - en dommerkendelse. Og der må jeg jo sige, at om vi tager et ismejeri, eller om vi tager et pizzeria, så har man mulighed for at komme i dag og kontrollere, om der er folk, der arbejder sort. Skulle vi så behandle folk, der sidder bag et skrivebord anderledes? Det kan vi da tage en diskussion om i udvalget. Så vil jeg også sige, at der indføres bestemmelser, der skal sikre et effektivt samarbejde mellem medlemsstaterne i forbindelse med udførelsen af deres tilsyn med revisorerne og revisionsvirksomhederne, herunder udveksling af relevante oplysninger og dokumenter. Og herunder kan styrelsen jo endvidere iværksætte en undersøgelse på grundlag af henvendelse fra en kompetent udenlandsk myndighed.